Rabirrubio mourisco

O rabirrubio mourisco (Phoenicurus moussieri) é unha pequena ave paseriforme do xénero Phoenicurus (rabirrubios), antes clasificado na familia Turdidae, pero hoxe na familia Muscicapidae. É un residente endémico reprodutor na cordilleira do Atlas no noroeste de África. O seu hábitat son os bosques abertos en áreas rochosas desde o nivel do mar ata os 3000 m de altura nas montañas.

É o rabirrubio máis pequeno, de só 12 cm de longo e 14–15 g de peso. O macho ten cabeza negra cunha raia branca ancha que vai por riba dos ollos e baixa polo lateral do pescozo. As partes dorsais son negras agás nunha área branca na á e a cola, que é castaña intensa. As partes ventrais son de cor alaranxada avermellada intensa. A femia ten unha cabeza e partes dorsais marróns claras, e as partes inferiores son dunha cor alaranxada máis clara que a do macho, aínda que xeralmente máis avermelladas que as partes ventais das femias da especies similar pero máis grande rabirrubio de testa branca.

Recibe o epíteto de especie do seu nome científico en honra de Jean Moussier (1795–1850), que foi un naturalista amador e cirurxián do exército fancés durante as guerras napoleónicas.

 Comportamento 

A canción do macho é unha mestura de sons estridentes e notas svi-svi. A chamada é unha soa nota queixumenta, whit. É principalmente insectívoro, alimentándose a miúdo como un papamoscas do Vello Mundo, facendo saídas polo aire despois perseguindo insectos, pero tamén peteirando e mesmo escavando no chan na procura de insectos; máis rarmente, come pequenas bagas. Constrúe o seu niño nun arbusto ou no chan e a posta é normalmente de 3 a 6 ovos.
miniatura|Ovos de Phoenicurus moussieri  MHNT
miniatura|Ovo de Cuculus canorus bangsi nunha posta de Phoenicurus moussieri - MHNT
Aínda que é principalmente unha ave residente, algunhas realizan un limitado comportamento migrador, especialmente unha migración altitudinal realizada por aqueles que se reproducen a altitudes elevadas, que se desprazan a altitudes inferiores en inverno. Exemplares vagantes teñen chegado ao norte de Gran Bretaña (Dinas Head, Pembrokeshire; abril de 1988Dudley, S. P. et al. (2006). The British List: A Checklist of Birds of Britain (7th edition). Ibis 148: 526–563. Texto completo), cara ao leste ata Grecia, e cara ao sur ata Mauritania.Salewski, V., Schmaljohann, H., & Herremans, M. (2005). New bird records from Mauritania. Malimbus 27: 13-18. Abstract.

 Taxonomía 
O nome do seu xénero Phoenicurus vén do grego antigo phoinix, 'vermello', e -ouros 'cola, rabo'.. O nome específico lembra a Jean Moussier (1795–1850), un naturalista amador e cirurxián do exército francés nas guerras napoleónicas.

As súas relacións son escuras; a súa bioxeografía non coincide coa de ningún outro rabirrubio, mentres que o seu padrón de cores é máis similar ao da especie máis grande Phoenicurus erythrogastrus, que tamén ten a visible mancha branca na á do macho. Esta especie non foi incluída no estudo que fixo Ertan (2006),Ertan, K. T. (2006): The evolutionary history of Eurasian redstarts, Phoenicurus. Acta Zoologica Sinica 52 (Supplement): 310–313. PDF fulltext mentres que na mostraxe limitada de Sangster et al. (2010) a quen estaba máis próximo era ao rabirrubio de testa branca.Sangster, G., Alström, P., Forsmark, E., & Olsson, U. (2010). Multi-locus phylogenetic analysis of Old World chats and flycatchers reveals extensive paraphyly at family, subfamily and genus level (Aves: Muscicapidae). Molecular Phylogenetics and Evolution 57: 380–392 Texto completo 

 Notas 

Categoría:Muscicápidos
Categoría:Animais descritos en 1852